Lo-Renz-O/malagasy-sentence huggingface dataset:
Samy nananganana fafana na ny taranja malagasy na ny taranja frantsay izay niraisan’ny fitsapana fanombohana sy ny famaranana, mba hijerena akaiky ny fetra sy ny fahaizan’ny mpianatra eo amin’ny fahafehezany ny teny. Ka toy izao avy ny fafana natsangana tamin’ny isan-taranja a. Teo amin’ny taranja malagasy nomarihina ny isan’ny mpianatra nindrana ny voambolana tamin’ny teny frantsay na nanao ny fanagasiana izany sy ny isan’ireo nandiso ny tsipelina na ny fitsipi-panoratana, ka nahazoana vokatra maneho ny salanisany.
Tsara raha atao miavaka ho mora hitan’ny mpamaky ny fizarana sy izay zana-pizarana momba ny lesona ao amin’ny boky asongadina ihany koa ny fampiharana ary atao mazava tsara ny sary raha toa ka misy ny teny fampidirana sy ny teny famaranana , dia ezahina ho miavaka atao mirindra sy milamina hifanaraka amin’ny vontoatiny voalaza ao amin’ny boky izany. Ny fanatanterahana azy ireo dia manamora ny fampiasana sy ny famakiana ny boky; ary manampy amin’ny fahazoana ny fahalalana .
Ny pcd dia tetikasan’ny kaominina iray izay arafitra anaty boky. Raketina ao ny lafin-javatra rehetra momba ny kaominina ny toe-karena, ny paikady hampandrosoana ny kaominina, ny vinavinan’ny kaominina amin’ny hoavy sy ny tanjony, hita ao ihany koa ny famakafakana ny tanjaky ny faritra sy ny fahalemeny. Tokony ho hita ao anatin’io firaketana io ihany koa ny lalan-kombana mba hahatongavana amin’ny tanjona kendren’ny kaominina dia ny hanatsarana ny fari-piainan’ny mponina izany tena ilaina ny firaketana toy izany mba hampisehoana ny faniriana sy ny vinavinan’ny kaominina. Ahafahan’ny mpamatsivola mamantatra ny mombamomba ny faritra ihany koa izy io, ary miankina aminy no mandrisika na tsia ny famatsian’ireo mpamatsy vola. Handroso ny kaominina tritriva raha manara-maso akaiky io pcd io. Ho mora aminy ny hanatratra ny tanjony raha efa voarafitra ny lalan- kombana.
Ny karazam-boly hafa azo lazaina fa manampy betsaka ny lafiny fidiram-bolan’ny mponina any amin’iny faritra iny ihany koa ny karazam-boly hafa toy ny katsaka, mangahazo vomanga, ovy, voanemba, tsaramaso, voanjo, indrindra moa fa amin’ny fotoam- pahavaratra. Manomboka ny volana novambira ka hatramin’ny volana desambira no fotoana ambolena ireo karazam-boly ireo. Ny volana feboroary sy maritsa kosa no hiotazana azy. Ankehitriny dia mbola be velarana ny tanety tsy mbola voakarakara hany ka mijanona hokarakaina izany na dia efa miezaka ny hampiely ny voly rakotra aza ny fikambanana ta. Fa mba hamelomana ny tany, satria ny fampiasana rakotra dia miaro azy amin’nyfikaohan’ny orana ary mampitombo ireo singa origanikan’ny
Ny andraikitra ao am-piangonana marina fa mbola mitoetra ao an-tsain’ny olona ny mametraka foana ny lehilahy ho tompona andraikitra raha vao raharaham-bahoaka no resahina, saingy tsy any ihany fa iainana ihany koa izany toe-tsaina izany eny anivon’ny fiangonana. Na izany aza, misy ireo sehatra maro ahatsapana fa efa misokatra ho an’ny vehivavy ihany koa ny fitantanana, eny fa na dia any am-piangonana aza. Efa maromaro ankehitriny ireo fiangonana manana ho filoha vehivavy; eny fa na filoha voalohany aza, toraka izany koa ny eny anivon’ny fikambanana isan-tsokajiny. Raha ny toe-javatra hita mantsy hatramin’izao dia tsy ambakan’ny fiangonana manana filoha lehilahy akory ny fiangonana sy fikambanana manana filoha vehivavy. Raha amin’izao fotoana anatontosana ny asa izao dia andohalo, andohatapenaka, anosibe, no manana filoham-piangonana voalohany vehivavy, raha ny eto antananarivo renivohitra no resahina. Ny any ambanivohitra moa dia efa betsaka izy ireny noho ny fitadiavana, ka tsy maha eo an-toerana ny ankamaroan’ny lehilahy, fa raha ny eto andrenivohitra dia hita mbola vitsivitsy ihany. Raha dinihina aloha dia tsy araka ny iheverana azy izany trangan-javatra izany. Ny antony aloha, amin’ny ankapobeny, ny tsy maha eo an- toerana ny ankamaroan’ny lehilahy noho ny fitadiavana. Ny zava-dehibe azo lazaina dia tsy misy mihitsy lalàn’ny fiangonana katôlika mandrara ny vehivavy tsy hiandraikitra
Manaiky aho, hoy izy tafatsangana ary dia mbola manaiky ny ho tsaboiko koa ianao, hoy aho, ka tsy maintsy harahinao izay teniko amin’izany. Ekeko daholo re izay tinao, hoy izy, fa aiza aloha ilay zavatra. Noraisiko ny kaopy kely teo ambony latabatra, dia nampidiniko. Tsy nikipy ny masony nijery ny nataoko tandremo sao misy latsaka fa saro-bidy iny, hoy izy nangovingovitra. Vao natolotro azy ny kaopy dia nosamboriny an-tanandroa ary notohofany dia nataony indray migoka izany ka zavatra! Hoy izy nilela-molotra sy nitsimotsimona ary tsy hangataka aminao intsony aho raha tsy rahampitso fa ampio kely tsia, hoy aho. Ampy aloha izay ary efa nekenao rahateo ny hanaraka izay teniko. Fa vao avy nisotro kely foana izy dia afaka ny fangovitry ny tanany sy ny molony, ary niha-nitony koa ny fivilavilan’ny endriny. 11- zoma 20 jona 1969, iv lah 3939 -manahirana ahy ianao ity, hoy izy. Tsy hita atao ho tsara, nefa tsy azo hatao ho ratsy koa. Mbola andriko isehoan’ity aretina ity ihany koa ny fisian’ny fotoana, mety ho vetivety na haharitra, izay mampihiratra ny sain’ny marary ka nohararaotiko izao koa no tokony ho tadidianao, hoy aho; malahelo anie pendo raha mbola misotro ihany ianao. Ary marina ny azy satria raha mbola misotro ianao dia mety ho voa mafy, hanao ahoana anefa izy raha sanatria ka maninomaninona ianao eny, hoy izy, hahantra tokoa pendo, raha misy mahazo ahy, fa iza intsony moa no hiahy azy. Ary raha izy no ho azom-boina, inona no hiafarako, fa iza indray no mba ho anton’ny fahavelomako? -izany indrindra mantsy, hoy aho, nanararaotra ny filafahany na dia tsy mazava tanteraka tamiko aza ny vontoation’izay nolazainy izaho dia hanampy anareo araka izay azoko atao, hoy aho, kanefa avy aminao indrindra indrindra no ho anton’ny fahombiazan’izay fitsaboana atao. Tsy namaly rangahy fa niatokatoka fotsiny no niseho ho lasan’eritreritra. Fa tsy nataoko ho teny foana kosa izay nolazaiko. Nanomboka tamin’iny fotoana iny dia tonga isanandro tany amin’izy mianaka aho, indraindray aza miverina in-droa na in-telo, tao anatin’ny indray andro. Tsy noho ny fiheverako ny adidiko amin’ny maha-mpitsabo ahy ihany, fa noho ny faniriako ny hahalala ny amin’ity lehilahy ity koa, ka efa mampivoady ahy anakampo. Tandritandriko ihany fa nanjary toa nisy fiovana tamin’ny fifandraisako tamin’olona tao an-tanàna, fa ny sasany nalaindaina niarahaba, ny sasany nitakoritsika, rehefa mandalo aho. Tsy nataoko nampaninona ahy anefa izany rehetra izany ary ninia tsy nanadihady izay antony aho saingy fantatro ihany taty aoriana nanano-sarotra ihany ny fitsaboana an-drangahy, na ny fitsaboana ny vatany na ny fitsaboana ny sainy, fa efa latsaka lalindalina ihany ny aretiny ary ny fanafody tsy ampiampy be ihany ny teo am- pelantanako, ka voatery nanafatra taty antananarivo, na tany andafy mihitsy aza. Kanefa ny fihatsarana miandalana hitako dia nampirisika ahy hanohy.
Efa voalaza fa miara-dalana mandrakariva ny fahalianana sy ny fandraisana anjara mandritra ny lesona. Ny paika fampanangonan-kevitra ny mpianatra no nofidinay sy heverinay fa ahazoana manatontosa tsara izany. Misy fomba roa miavaka tsara ahazoana manao izany dia ny fanangonan-kevitra amin’ny mpianatra tsirairay sy ny fanangona- kevitra amin’ny tarika. Toy izao manaraka izao ny ambangovan’ny fanatanterahana izany.
Razafindravao marie angèle no tena anaran’i tsirinala. Teraka tamin’ny 01 desambira 1958 tao tsarasaotra ambositra izy. Ny nahafantaran’ny maro azy dia angèle na i tsirinala. Nanambady an- drakotondrainibe juissant izy. Nindaosin’ny fahafatesana io vadiny io raha vao 38 taona monja i tsirinala. Manan-janaka roa lahy izy dia i ando sy i herizo. Ankehitriny izy dia efa renibe ary manana zafikely telo vavy iaviantsoa, miotisoa, mitantsoa.
Ny halatra dia tsy vitan’ny olona iray na antokon’olona iray fa tsy maintsy misy sokajin’olona hafa miara-miasa vao tanteraka ny halatra omby, izany hoe; misy ny mpangalatra ary misy koa ny mpividy. Ny fisian’ny tsena no tena fototra mampirongatra ny halatra omby eto madagasikara, satria tsy mijanona ao amin’ny fokontany na kaominina intsony ny omby very fa miondrana any ivelany. Raha ny filana eto madagasikara ihany dia mety tsy hampirongatra be loatra ny halatra omby fa noho ny famatsiana sy fanomezana fahafaham-po ny tinadin’izao tontolo izao dia mirongatra izay tsy izy ny asan-dahalo. Tsy manana fahefana na fahaiza-manao manondrana omby halatra any ivelany ny dahalo na olo- tsotra fa tsy maintsy misy tomponandraikitra ambony ao amin’ny fitondrana no ambadik’izany rehetra izany. Luigi elli dia milaza fa88 ny tsaho mandeha dia manendrikendrika ny mpitondra ho ambadiky ny firongatry ny halatra omby mba hahafahana
Mamorona tononkalo malala-drafitra kosa i ran e rehefa haneho ny fiombonany hevitra tamin’ireo poeta malagasy maro namerina ny tononkalo malagasy ho eo anivon’ny tontolo tena malagasy rafitra tononkalo ahafahan’ny poeta mamoaka malalaka ny hevitra tiany hasongadina. Raisina ohatra eto ny tononkalony nampitondrainy ny lohateny hoe niteny leitsy ialahy va tak. 55 izay miresaka indrindra ny fahitany ny tontolo iainan’ny sarangan’ireo olona sahirana ara-pivelomana. Tsongainy manokana ao anatin’io tononkalo io ny adim-piainana atrehin’ireo vehivavy miady amin’ny fiainana fa mafy ny ady sanina iainana isan’andro ny zioga tsy hay zaraina hofenoina ranon-tsira
Ny pôlitikam-panabeazana izay tanterahina eo anivon’ilay fiarahamonina. Tafiditra ato amin’ny rafi-piarahamonina ihany koa ny sehatry ny asa izay mifandray amin’ny fandaharam-pianarana ihany koa izany. Ankoatra izay, ny fandaharam-pianarana ihany koa dia manome lanja ny haifampianarana, ka tafiditra ao anatin’ izany ny anjara asa tokony hosahanin’ny mpampianatra sy ny mpianatra ary ny vontoatin’ny taranja izay ianarana. Eto ihany koa dia manan-danja ao anatin’ny fandaharam-pianarana ny hairaha izay omenany mpianatra mba hahafahany miatrika ny fiainany eo anivon’ny fiarahamonina.
Rehefa hariva madiva hisaraka isika e; ity re ny dina hifampitsiahivana! 1- ka inona ary izany samia maminany ry aina ô tadidio ô! Isika rehetra no mamantatra; lay trano tsara bika ary koa môderina ô! Ao an-tampokavoana izy no miorina a! Kanefa raha mitonona be fahoriana ry aina ô mampisento ô; ka ny lasa aoriana no hananatra.
Hisy farany avokoa ny vava be sy ny hambom-po diso toerana rehetra ! V. A lah 70 noho izany, tokony hapetraka amin’ny toerany ny hambom-po. Izany hoe, atao ambany tongotra, tsy ireharehana na ahindrahindra. Hitan’ny mpanoratra ihany koa ny hamaroan’ny olona izay mivarilavo amin’ny fidorohana zava-mahadomelona, ka itondrany fanarenana.
Hahatongavana amin’ny tanjona. Ho an-dratrema william, dia fandrisika lehibe ho azy ny ezaka nataon’ireo ray aman-dreny, satria nahafahany namita ny fianarany izany. Fa ankoatra ny ray aman-dreny, dia manana ny anjara adidiny ihany koa ny fiarahamonina. 1.3.2.3. Ny fiarahamonina
Nohamafisin’i hagege izany tamin’ny nilazany fa ny ankamaroan’ny ankizy mahafolaka tenim-pirenena roa dieny mbola kely, dia matetika zanaka mpanan-karena manana fomba hivezivezena amina firenena samy hafa.20 nefa tsy ny mpanan-karena rehetra akory no mahafolaka teny roa, ka any amin’ny ny fitenin’ny sokajy misy ny antonony no ifaharan’ny maro an’isa. Ny antonony maro amin’ny malagasy no nianatra teny frantsay, nijanona tamin’ny an- tsoratra fotsiny ka tsy mahay mampiasa azy eo amin’ny fiainana andavanandro. Ireo no maro an’isa ary amin’ny ankapobeny, dia tsy ambony tsy ambany toy ny fari-piainany ny fiteniny, satria dia ny fampiasana teny bemiray no tena ifankahazoany tsaratsara kokoa.
Ny 6 febroary 1961, dia nogadraina koa ilay mpisolo toerana azy nitantana ny gazety. Ny vola mey aza dia saika nogadraina koa ny vadiny, fa noho izy mbola nitaiza kely dia nosaziana lamandy 600.000 fmg fotsiny ihany. Ny taona 1966, dia naato nandritra ny telo volana noho ny didim-pitsarana ny gazety, ary dia mbola nosazina telo taona an-tranomaizina indray ny mpiandraikitra. Tany mahajanga no nanefana izany sazy izany.
Ii. Ny tahirin-kevitra mikasika ny fampandrosoana ii.1-boky andriamahatody nivo. 2001. Ny joro orana sy ny fijerin’ny tontolo ao ambohijanahary. Mémoire du capen. Ecole normale superieure. Antananarivo andriambelomiadana r 1994. Deux mondes en présence. Aspect culturel du développement tpl imarivolanitra 112tak austruy j 1968. Les scandales du développement. Paris vc edition marcel rivière et compagnie. 559tak cernea m 1998. La dimension humaine dans les projets de développement les variables sociologiques et culturelles. Paris karthala.586tak chandon moet b. 1972. Vohimasina un village malgache. Paris editions latines decoudras pm 1997. A la recherche des logiques paysannes. Paris edition karthala. 146tak direction de la vulgarisation agricole. Paikady momba ny fanampariahana haitao ara-pambolena eto madagasikara antananarivo projet d’appui sur le programme de la vulgarisation. 2002. 26tak droy isabelle. 1978. Hommes et paysages du riz à madagascar imprimérie de la ftm
Ny fifampitsinjovana matoa mifanaiky hiara-dalana, dia misy ny fifankatiavana. Io fitiavana io dia mampandefitra ny izahon’ny tena mazàna. Dia mijery ny ankilany. Tokony hifampitsinjo sy hifanampy ny mpifankatia raha araka ny hevitr’iharilanto patrick andriamangatiana. Nasehony ny eritreritra nibosesika tao an-dohan’i tsiry manoloana ny fitiavany an’i mino. Tiako hovidina ho azy ny fanafody rehetra, ny sakafo rehetra, ny tsara rehetra. 182. Nitsinjo an’i mino tamin’ny lafiny rehetra i tsiry. Teny an-dalana nody aza izy, raha mbola namisavisa ny fiainany, ka nahatsiaro an’i mino, dia nividianany voasary ho azy ilay roapolo fara volany 183 i mino koa dia nitsinjo hatrany an’i tsiry na dia tsy salama aza. Vatrany ny nikiry nisolo an’i tsiry tamin’ny raharaha tao an-trano rehefa hitany fa reraky ny asa i tsiry. Toy izany koa, i fetra sy i bako nikaroka hevitra mba hahafahan’izy roa maka rivotra ivelan’ny tanàna i fetra rehefa nahita fa tototry ny asa loatra izy, ka tsy afa- nikarakara an’i bako. Nony efa nihafana i bako taorian ilay tazony, dia nikaro- 180 op tak 98 181 op tak 82 182 vkp tak 30 183 vkp tak 28
Amossy, op. Cit. P. 170 le pathos est l’effet émotionnel produit sur l’allocutaire. 76 amossy, l’argumentation dans la communication, p.165 elles sont le levier de la veritable éloquence. 77 plantin taterin’i amossy, op. P.163 la persuasion complète est obtenue par la conjonction des trois operations discursives le discours doit enseigner, plaire, toucher, car la voie intellectuelle ne suffit pas à déclencer l’action.
Na izany aza, raha apetraka ho toy ny lamim-pifandraisana ny fiaraha-monina iray dia tsy maintsy dinihana araka izao fomba manaraka izao io anjara asa efatra agil tokony hahavita hanome lafi-pihariana maro ho an’ny fiainana ilay fiaraha-monina ny anjara asa fakam-bolon-tany, ny toe-karena no miantoka izany ; tokony hiasa koa amin’ny fampiainana tsy misy ahiahy an’ireo tombontsoa iombonana, izany hoe mitantana izay harena misy eo ho enti-manatratra ny tanjona iombonana anjara asa manatratra tanjona iraisana, adidy ny pôlitika napetraka no miantoka io ; ny mponina rehetra no tokony hiara-mientana hanaraka sy hanaja ny fenitry ny asa takiana ka mba hisian’ny fahamarinan-toerana ao anatin’ilay fiaraha-monina anjara asa fampiobonana, ny isam-pianakaviana no miantoka azy ; ary ny mponina dia tokony hianoka ny tombontsoa iombonana rehetra mba hampifandrindra ny asan’izy ireo sy mba tsy hisian’ny fifandonana amin’izany anjara asa fiazonana ny tombontsoa, ny firaisan-kina sy ny rafi-pitsarana no miantoka azy .
Na dia teo aza ny fijaliana ara-pitiavana niainan’ny mpanoratra, hainy ny nitraka sy naneho tsy faharesena, ka tonga fifaliana ho azy izany. Ary io fomba fijery io ilay ambaran’ ny avana ramanantoanina hoe ireny ka olona! 53 tsarovy fa fihodikodinana no didy mitondra ny tany fiakarana sady fidinana, korontana ambony sy ambany.
Toy izany ny fomban’ny fafy ao andranovolo atsinanana, ary mitovy amin’izany koa ny an’ny anteony rehetra. Ankoatra izany, ny any amin’ny fiarahamonina anteony, na ny ao andranovolo, amin’ity resaka fanambadiana ity dia mampihatra ny antsoina hoe vady lova , araka ny fiteny hoe vadin’ny zoky kilalaon’ny zandry izany hoe, raha maty ny vehivavy nanambady, ka raha manana zandry vavy izy, dia azo atao vady lova iny zandriny iny ho solony, na vehivavy hafa fa ao anatin’ny fianakaviany akaiky ihany. Izany hoe, tsara raha ny mpiray tam-po aminy, kanefa tsy voatery ho izany fa azo asolo azy koa ny zanaky ny mpirahalahy na ny mpirahavavy na ny mpianadahy raha ankasitrahan- 47 françois r , ny riba malagasy, imprimérie saint paul fianarantsoa, 10 03 03, p 73 48 op cité, dubois r , malagasy aho, tak 75
Ny fomba fiady dia izay toetra amam-pihetsika entin’ny mpifanandrina miatrika ny ady ataony ka isan’izany ny hoe 1. 3. 1. 1 tsy mitsitsy ny mpiteny fifamalian-drafi-pehezanteny anehoana azy ity ny fifamalian-drafi-pehezan-teny mitombo vahana mandravon- kevitra.
Ny teny hoe hiantefana hatrany no toa mamaritra izany, satria niantefan’ny asa sorany hatrany ny fo mitomany vokatry ny tsy fahasahiana sy ny henatra hamboraka ny fitiavany tamin’ilay zazavavy. Hita teo ireo anjara asa isan-karazany sahanin’ny literatiora. Ndeha hirosoana manaraka ny famaritany ny literatiora.
Ny vato aman-kazo no namaly ny fanontaniana tamin’ny fahanginany. Dia samy tsy nisy nahateny intsony nanohy ny dia, na ny hifampijery aza tsy sahiny akory. Inona marina no hitranga fonosin’ny ho avy? Nosomparan’ny aloka maintin’ny eritreritra mifamahofaho ilay faravodilanitry ny fanantenana efa mba nisavasava teo. Mbola nitambesatra teny amin ’ny endrik’izy roa ny vinavina ratsy, na dia efa tao an’efitranon’ikaky radona aza ka manao akory rankizy izato fitiavanareo? Hoy ingahibe nony teo.
Misy rakitra soa sarobidy ’zay fantatro izaho samirery ao am-poko no he tsara hidy tahiriziko mba tsy ho very! Tsy inona izany rahavako fa ny anaranao samirery manjary tsy afaka am-bavako tononiko, hay tsianjery! Ho avy ny andro hodiako hilaozako izao tany izao fa zavatra iray mba iriko ny hanonona ny anaranao
Azo lazaina fa be mponina ny distrikan’i vohipeno raha mitaha amin’ny velaran-taniny satria dia velaran-tany 1150km2 no iainan’ny olona miisa 184936. Manome hakitroky ny mponina 98,8 isaka ny km2. Ny lafiny sôsiaky ao amin’ny distrikan’i vohipenosy ny lafiny sôsialy ao amin’ny tanànan’andranovolo no holazaina amin’izany.
Ny tendrombohitra endriky ny vohontany misongadina amin’ny haavony, ny fidezan’ny kisolosony ary ny lohasaha eo aminy. Amin’ny ankapobeny dia mangatsiaka sy mando kokoa eny an-tendrombohitra noho ny lemaka eo anilany. Ny hafanana mantsy dia midina 0,6 c 100m rehefa miakatra.
Filanjana ela no nandrenesan-drobena ny teny hoe filanjana ; imbetsaka no nahitany sarin’olona entina am-pilanjana, vao izao kosa ny tenany no hitaingina izany! Nosongain’ny efa-dahy amin’ny fela-tanany avy aloha ny bao roa aloha, roa avy ao aoriana. Ny iray aloha anaty bao, ny faharoa eto ivelany. Mifamaly amin’izay kosa ny roa ato afara. Dia nasaina nipetraka i robena, mitovy amin’ireny mitaingina posiposy ireny, vao izay no nitsamboatra tokana ny fon- drobena, fa indray mientana toy ny vy miaina miombon-kery izy efa-dahy mpilanja nampakatra ny bao teny an-tsorony, niaraka tamin’ny hoika-tokan’ny borizano iray. Nitsaikona kely, nanamarika famindran-tongotra ireto mpilanja vao izay no namindra miha-faingana, ary hazakazaka no farany. Sahabo ho efa lasa lalana dimy minitra vao injay hoika tokana indray! Nisy toa savoan-danitra kely teto, ka niontana indray i robena, namonjy namikitra, nataony mihitsy fa
Ny paikady ampiasaina ho fanatsarana ny fivarotana sy ny fanamboarana kobandravina malagasy, izahay mpikaroka dia manolotra ireo hevitra azo sy anananay ka mampirisika ny mpisehatra te hiditra sy ireo ao anatin’ny fikirakirana kobandravina mba hanao ny fananganana ny fenitra momba ny kobandravina, ny fanapariahana ny vokatra ho any amin’ny mpanjifa, ny fampiasana paikady fisarihana ny mpanjifa.
Ilaina araka izany ny fandraisan’ny fanjakana andraikitra amin’ny fampitaovana ny sekoly, indrindra fa eo amin’ny fampitomboana ny isan’ny boky aman-tahirin-kevitra. Tokony tsy hohadinoin’ny fanjakana, fa na dia tsara rafitra toy inona aza ny fandaharam-pianarana atolotra, na dia mpampianatra efa nomena fanofanana nandritra ny taona maro aza no ampiandraiketana ny asa fampianarana, na dia tsara toy inona aza ny fitsipika ifampifehezana any an-tsekoly, dia tsy ho lavorary ny fampianarana atao, raha tsy misy ny fitaovana hoentina manatanteraka izany. Ireo mpampianatra ireo, na dia efa manana fahalalana maro samihafa mikasika ny taranja ampianariny aza, dia mila boky aman-tahirin-kevitra mba hahafahany manitatra sy manampy izany fahalalany izany, satria ny fahalalana rehetra dia tsy ary ho azony avokoa tamin’ny fiofanana nataony. Ny tena mpampianatra rahateo koa moa, dia izay manana toe-tsaina tia karokaroka hatrany amin’ny alalan’ny famakiana boky, gazety , amin’ny fanarahana ny vaovao mikasika ny fampianarana sy ny zava-misy samihafa ao amin’ny firenena. Manampy azy amin’ny fiatrehany ny asa-fampianarana ataony izany rehetra izany. Ny mpianatra ihany koa, dia mila boky satria tsy mpandray fahalalana fotsiny izy ireo any an-dakilasy, fa misy asa atokana ho azy sy asaina ataony. Anisan’ny fitaovana manampy azy hahafahany mamita izany anjara asany izany ny boky aman-tahirin-kevitra.
Fitantarana ny toe-javatra iray naseho teo amin’ny fiarahamonina ny malo. Zava-niseho andro vitsivitsy na andro maromaro lasa izay. Tantaraina amin’ny mpanatrika izay zava-nitranga rehetra tamin’ny fotoana nisehoany. Voalaza ao ihany koa ny toerana sy ny andro, indrindra ny mpandray anjara voaresaka tamin’ilay malo. Samy mitantara ny zava-niseho ny mpifanandrina roa tonta ary filazam-potoana lasa no ampiasaina. Ity misy ampahana lahateny mitantara; lahateny notsongaina avy tamin’ny famoahan-kevitry ny niampanga samy tsy nisy tao an-trano izahay mivady. Izaho naka anana tany an-tsaha. Ny vadiko niava vary. Ilay zanako vavy matoa ihany no tao an-trano tamin’io fotoana io alakamisy maraina tokony ho tamin’ny folo naka vary tan-tohitra ny zanako vavy. Gaga izy, satria tsy tamin’ny toerany ny vary efa voakorontana .
Raha ho an’ny mpianatra, ny fahazoana isa ratsy no tena tsy fahombiazana voalohany indrindra. Mety hiovaova ny isa azo isaky ny taranja satria tsy maintsy misy ny taranja manavanana izay ahazoana isa tsara ary mety misy ihany koa ny taranja manavia ny mpianatra ka mahatonga isa ratsy. Tsy isaky ny taranja araka izany no itsarana ny mpianatra iray ho mahay na tsy mahay fianarana fa ny fitambaran’ireo isa azony isan-taranja izay ahazoany salan’isa. Ity farany no anamarinana ny fahaizany. Andeha hataontsika ao anatin’ity fafana manaraka ity ny isa azon’ny mpianatra kilasy faharoa ao amin’ny lisea mahitsy nandritra ny telovolana voalohany taom-pianarana 2012-2013 amin’ny ankapobeny, ny salan’isa latsaky ny 10 dia heverina fa ratsy ary mila arenin’ny mpianatra haingana raha tiany ny hifindra kilasy. Ny isa fenitra ifindrana kilasy mantsy dia 10 farafahakeliny. Marihina moa fa ny salan’isa azo mandritra ny telovolana telo no atambatra mba hahazoana ny salan’isa mandritra ny taona ifindrana kilasy.
Fampiasa matetika io sora-mandry io ankehitriny. Tsara ho fantatra fa ny sora-mandry dia natokana ho an’ny teny taterina, ny lohateny kely, ny anarana, sy ireo zavatra hafa tiana hanan-danja. Noho izany, azo ampiasaina tsara ny sora- mandry amin’ireo teny tiana hisongadina sy hanana ny lanjany. Tokony hotadidina anefa, fa sarotra vakina ny sora-mandry noho ny soratra rômana.
Nandrandraina tokoa ny fahatafitan’i miaro amin’ny fianarana ka tsy nitandro hasasarana mihitsy ny ankohonany manontolo nanohana azy. Ny tamberin’andian-teny an- doham-pehezanteny mifanesy nitosaka tamiko ny ny anadiplose izany dia hanantitranterana fa vokatry ny fisasaran’ny fianakaviany no nahatafita azy, ary natao hanehoana ny fihetseham-po nibosesika tao aminy noho ny fahombiazany. Araka izany, ny hevitra sy ny fihetseham-po dia tsy maintsy amin’ny alalan’ny fomba filazan-javatra no nipoirany47. Mbola notovonany ny fomba filazan-javatra mampifandray ny antony sy ny vokany na ny métalepse izany. Araka ny hita ao amin’ny tapany manaraka hoe nitosaka tamiko ny. Nitosaka tamiko ny. Dia niposaka ny masoandro, nanazava sy nanome aina isan’andro ity vony vao mitsimoka eny amin’ny ambaratonga ambony tak. 19 .